ПРЕДШКОЛСКА УСТАНОВА

'' ДЕЧЈА РАДОСТ ''

Број: 965/2018

Дана: 18.07.2018.

Ћ У П Р И Ј А

На основу члана 119.став 1. тачка 1. Закона о основама система образовања и васпитања ( '' Службени гласник РС ``, бр. 88/2017 и 27/1018-др. закон), члана 21.став 7. Закона о јавним набавкама („Службени гласник РС”, бр. 124/12, 14/15 и 68/15), и чл.60.ст.1.тачка.1.Статута установе, Управни одбор Предшколске установе '' ДЕЧЈА РАДОСТ '' у Ћуприји на седници одржаној дана 18.07.2018. године, донео је,

**ИНТЕРНИ ПЛАН**

**за спречавање корупције у јавним набавкама**

**Предмет уређивања**

Члан 1.

Овим планом ближе се уређује предузимање свих потребних мера и радњи како не би дошло до корупције у планирању јавних набавки, у поступку јавне набавке или током извршења уговора о јавној набавци у Предшколској установи '' Дечја радост '' у Ћуприји*.*

Интерни план уређује и начин пријављивања корупције у циљу њеног правовременог откривања, отклањања и умањивања штетних последица корупције.

Интерни план се примењује и на набавке добара или услуга или уступање извођења радова, на које се не примењују прописи којима се уређују јавне набaвке.

**Основне одредбе**

Члан 2.

*Примена*

 Овај план је намењен свим организационим јединицама и функцијама у Предшколској устнови '' Дечја радост '' у Ћуприји које су, у складу са важећом регулативом, интерним и другим унутрашњим општим актима, укључени у послове планирања набавки, спровођење поступака јавних набавки, извршење уговора и контролу јавних набавки.

Члан 3.

*Појмови*

*Интегритет* подразумева професионалну честитост, институционалну целовитост и усклађеност, као и начин поступања у складу са моралним вредностима у циљуспречавања и умањења ризика да се јавна овлашћења обављају супротно сврси због којих су установљена.

*Сукоб интереса* је однос између представника наручиоца и понуђача који може утицати на непристрасност наручиоца при доношењу одлуке у поступку јавне набавке.

*Корупција* је однос који се заснива злоупотребом положаја или утицаја у пословима јавних набавки, у циљу стицања личне користи или користи за другога.

*Пријавилац корупције* је лице које пријави корупцију у јавним набавкама.

*Интерни акт* је акт којим наручилац ближе уређује поступак јавне набавке унутар наручиоца, а нарочито начин планирања набавки (критеријуме, правила и начин одређивања предмета јавне набавке и процењене вредности, начин испитивања и истраживања тржишта), одговорност за планирање, циљеве поступка јавне набавке, начин извршавања обавеза из поступка, начин обезбеђивања конкуренције, спровођење и контролу јавних набавки, начин праћења извршења уговора о јавној набавци.

*Јавном набавком* сматра се прибављање добара или услуга или уступање извођења радова, у складу са прописима којима се уређују јавне набавке и интерним актом.

*Набавка која је изузета од примене ЗЈН* је набавка предмета набавке, који је такође потребан за обављање делатности Предшколској установи '' Дечја радост '' у Ћуприји*,* а на коју се не примењују одредбе ЗЈН.

*Послови јавних набавки* су планирање јавне набавке; спровођење поступка јавне набавке укључујући али не ограничавајући се на учешће у комисији за јавну набавку; израда конкурсне документације; израда аката у поступку јавне набавке; израда уговора о јавној набавци; праћење извршења јавне набавке; сви други послови који су повезани са поступком јавне набавке.

*Лице запослено на пословима јавних набавки* је лице које је ангажовано на пословима планирања, спровођења и извршења јавних набавки у радном или ван радног односа у смислу закона којим се уређују радни односи.

*Представник наручиоца* је члан управног или надзорног одбора наручиоца, руководилац наручиоца коме су поверени послови јавних набавки, одговoрно лице наручиоца и лице запослено на пословима јавних набавки.

*Повезана лица* су супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица.

*Понуђач*је лице које у поступку јавне набавке понуди добра, пружање услуга или извођење радова.

*Добављач* је понуђач са којим је закључен оквирни споразум или уговор о јавној набавци.

*Уговор о јавној набавци*је теретни уговор закључен у писаној или електронској форми између једног или више понуђача и једног или више наручилаца, који за предмет има набавку добара, пружање услуга или извођење радова.

Члан 4.

*Циљеви интерног плана*

Општи циљ интерног плана је јачање интегритета Предшколске установе '' Дечја радост '' у Ћуприји и представника наручиоца, транспарентности и професионалне етике у јавним набавкама.

Посебни циљеви интерног плана су:

1. јачање превенције, утврђивање и умањење ризика од корупције;
2. успостављање механизама који ће спречити и отклонити околности за настанак корупције, неетичких и непрофесионалних поступака;
3. јачање личне одговорности представника наручиоца;
4. повећање транспарентности у раду;
5. промоција и јачање пословне етике;
6. успостављање ефикасног система интерне контроле;
7. јачање поверења јавности у институцију;
8. јачање професионалности;
9. спречавање и отклањање сукоба интереса.
10. **Интерни план и план интегритета**
11. Члан 5.

Наручилац Предшколска установа '' Дечја радост '' у Ћуприји доноси и спроводи План интегритета у складу са Законом о Агенцији за борбу против корупције и Смерницама за његову израду, користећи доношење интерног плана као потпору примени Плана интегритета.

1. **Интерни акт**
2. Члан 6.

Послови јавних набавки у Предшколској установи '' Дечја радост '' у Ћуприји спроводе се у складу са донетим Правилником о набавкама*.*

Правилником о набавкама су јасно и прецизно уређени и усклађени сви послови јавних набавки, а нарочито послови планирања, спровођења поступка и праћења извршења уговора о јавним набавкама.

**Спровођење интерног плана**

Члан 7.

Фазе спровођења интерног плана:

1. преглед, процена и оцена постојећег стања;
2. план мера за побољшање интегритета и смањивање ризика;
3. спровођење донетих мера и поступање у складу са интерним планом;
4. ажурирање интерног плана.

**Пријављивање корупције и других нерегуларности**

Члан 8.

Лице запослено на пословима јавних набавки или било које друго лице ангажовано код наручиоца, као и свако друго заинтересовано лице које има податке о постојању корупције у јавним набавкама у Предшколској установи '' Дечја радост '' у Ћуприји*,* има обавезу да пријави случај корупције за који је сазнало Управи за јавне набавке, Агенцији за борбу против корупције и надлежном тужилаштву.

Подаци о постојању корупције и других нерегуларности у јавним набавкама достављају се и одговорном лицу Предшколске установе '' Дечја радост '' у Ћуприји*.*

Приликом пријављивања постојања корупције и других нерегуларности, лице из става 1. овог члана доставља и доказе, уколико исте поседује.

Забрањена је злоупотреба пријављивања у виду достављања информација за које се зна или морало знати да нису истините.

Члан 9.

Одговорно лице Предшколске установе '' Дечја радост '' у Ћуприји је обавезно да поступи по примљеној пријави и да у оквиру својих овлашћења предузме мере ради отклањања утврђених неправилности у вези са пријавом, као и да предузме неопходне мере ради отклањања или умањења штетних последица корупције.

Обавеза поступања се односи и на анонимне пријаве.

По пријави се поступа без одлагања, а најкасније у року од 15 дана од дана пријема пријаве.

Уколико се пријава односи на корупцију од стране одговорног лицаили руководиоца наручиоца, пријава се доставља руководиоцу непосредно надређеног органа, Управи за јавне набавке, Агенцији за борбу против корупције и надлежном тужилаштву.

**Заштита пријавиоца корупције и других нерегуларности**

Члан 10.

Лице запослено на пословима јавних набавки или било које друго лице ангажовано код наручиоца, које је поступајући савесно и у доброј вери пријавило корупцију у јавним набавкама, не може добити отказ уговора о раду или другог уговора о радном ангажовању, односно не може бити премештено на друго радно место, а одговорно лице Предшколске установе '' Дечја радост '' у Ћуприји је дужано да пружи заштиту том лицу.

Одговорно лице Предшколске установе '' Дечја радост '' у Ћуприји дужно је да штити податке о личности пријавиоца корупције, односно податке на основу којих се може открити идентитет пријавиоца корупције.

Одговорно лице Предшколске установе '' Дечја радост '' у Ћуприји дужно је да приликом пријема пријаве, обавести пријавиоца корупције да његов идентитет може бити откривен надлежном органу, ако без откривања идентитета не би било могуће поступање тог органа.

Ако је у току поступка неопходно да се открије идентитет пријавиоца корупције одговорно лице Предшколске установе '' Дечја радост '' у Ћуприји дужно је да о томе, пре откривања идентитета, обавести пријавиоца.

Подаци о личности пријавиоца корупције не смеју се саопштити лицу на које се указује у пријави, ако посебним законом није другачије прописано.

Члан 11.

Лице запослено на пословима јавних набавки дужно је да одбије извршење налога овлашћеног лица ако је упутство и налог супротан прописима.

Лице запослено на пословима јавних набавки је у обавези да обавести о другим неправилностима у вези са јавним набавкама руководиоца у чијем делокругу послова и одговорности су послови јавних набавки и одговорног лица Предшколске установе '' Дечја радост '' у Ћуприји.

**Заштита интегритета поступка**

Члан 12.

У циљу заштите интегритета поступка забрањено је да лице које је учествовало у планирању јавне набавке, припреми конкурсне документације или појединих њених делова, и са њим повезано лице наступи као понуђач или као подизвођач понуђача, нити може сарађивати са понуђачима или подизвођачима приликом припремања понуде.

**Комуникација**

Члан 13.

Одговорно лице Предшколске установе '' Дечја радост '' у Ћуприји у контроли спровођења поступака јавних набавки и обављању послова јавних набавки, проверава да ли се комуникација у поступку јавне набавке води писаним путем у складу са чл. 20-21. ЗЈН.

**Сарадња са другим органима**

Члан 14.

У случају сазнања да је извршено кривично дело*,* одговорно лице Предшколске установе '' Дечја радост '' у Ћуприји без одлагања обавештава надлежно тужилаштво.

У случају да постоји повреда прописа које надзиру други органи, Предшколска установа '' Дечја радост '' у Ћуприји о томе обавештава надлежни орган у прописаном или примереном року.

**Поступање у складу са Законом о приступу информацијама од јавног значаја**

Члан 15.

Предшколска установа '' Дечја радост '' у Ћуприји сарађује са лицем овлашћеним за поступање по захтеву за слободан приступ информацијама од јавног значаја у области јавних набавки, како би се тражиоцу благовремено доставиле тражене информације и документа.

**Професионализам и пословна етика**

Члан 16.

Одговорно лице Предшколске установе '' Дечја радост '' у Ћупријиомогућава промоцију и јачање интегритета и етике унутар наручиоца подизањем свести представника наручиоца.

Приликом израде плана и програма интерних и екстерних обука уводе се и обуке на тему едукације о етици и интегритету.

**Завршна одредба**

Члан 17.

Овај Интерни план ступа на снагу осмог од дана објављивања на огласној табли Установе .

 Заменик Председника

 Управног одбора

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Драгана Стошић

**Интерни план за спречавање корупције у јавнмим набавкама заведен под бројем 965/2018 од 18.07.2018.године, објављен је на огласној табли Установе дана \_\_\_\_\_\_\_\_\_\_\_\_\_ године, а ступио је на снагу \_\_\_\_\_\_\_\_\_\_\_\_\_\_\_године.**